ฟลุค-ยีน ชวนดู ซีรีส์ นาคิน แค้นรักนางอสรพิษ ภาคใหม่สุดปัง ซีจีดีเว่อร์
เพียงแค่เห็นทีเซอร์ก็ทำเอาขนลุก สำหรับซีรีส์อินเดียเรื่อง นาคิน แค้นรักนางอสรพิษ ภาคใหม่ ทางช่อง 8 ที่เป็นซีรีส์แนวดราม่าแฟนตาซี ระทึกขวัญเหนือธรรมชาติสุดยิ่งใหญ่ ที่สร้างปรากฏการณ์ครองใจแฟนซีรีส์ในอินเดียมาแล้ว จนได้รับความนิยมสูงสุดในประเทศอินเดีย นำแสดงโดย เซอร์บิ จโยติ (Surbhi Jyoti) และ คาริชม่า ทันนา (Karishma Tanna) รับบท เจ้าแม่นาคิน ภาคใหม่ งานนี้ได้รับการันตีจาก หนุ่ม ฟลุค-จิระ และสาว ยีน-เกวลิน สองพระนางจากละครเรื่อง มณีนาคา ตัวแทน นาคินจากฝั่งไทย ว่าเนื้อเรื่องเข้มข้นเกิดคาด แถมซีจีก็จัดเต็มไม่จกตา ถูกจริตแฟนช่อง 8 แน่นอนฟลุค จิระ เผยว่า เรื่องนี้เรียกว่าเป็นอีกหนึ่งซีรีส์อินเดียที่น่าสนใจมากนะครับสำหรับเรื่องนาคิน แค้นรักนางอสรพิษ ภาคใหม่ ตัวผมเองได้เห็นทีเซอร์เรื่องนี้จากหน้าจอช่อง 8 ด้วยภาพที่มีความตื่นตาตื่นใจ ซีจีก็อลังการจัดเต็มมาก ผมถึงขั้นไปหาข้อมูลเลยว่ามันเป็นเรื่องราวอย่างไร แล้วพอไปหาอ่านเรื่องย่อแล้ว เรื่องนี้ ก็เป็นเรื่องราวเกี่ยวกับงู การชิงรักหักสวาทระหว่าง งูนาคินและมนุษย์ ผมว่าเนื้อเรื่องน่าจะโดนใจแฟนละครช่อง 8 ได้ไม่ยาก สังเกตง่ายๆ เลยว่า เพียงแค่ปล่อยทีเซอร์ไปไม่เท่าไหร่แฟนๆ ต่างแห่มารุมคอมเมนต์ และแชร์กันสนั่นโซเชียลครับด้านสาวยีนเสริมต่อว่า ส่วนตัวยีนเป็นคนที่อินและชอบเรื่องราวเกี่ยวกับพญานาค เกี่ยวกับงูอยู่แล้ว ทำให้เรามีความรู้สึกอยากดูมากๆ ดนตรีประกอบก็เป็นสมัยใหม่ มีความยิ่งใหญ่ ยีนมองว่าไม่ใช่แค่ซีจีนะคะที่สวยงามจัดเต็มด้านเสื้อผ้า หน้าผม ฉาก หรือองค์ประกอบต่างๆ ของเรื่อง ยีนว่าดูดี ตื่นตาตื่นใจไม่น้อยเลย ด้านนักแสดงก็ใช้นักแสดงระดับแถวหน้าของวงการ บอลลีวูดอินเดีย และด้วยองค์ประกอบต่างๆ ที่หล่อหลอมให้เป็นซีรีส์เรื่องนี้ ยีนพูดเลยค่ะว่า ไม่มีเหตุผลใดที่จะไม่ติดตามซีรีส์เรื่องนี้อย่างแน่นอน สามารถติดตามซีรีส์ นาคิน แค้นรักนางอสรพิษ ภาคใหม่ได้ ทุกวันจันทร์-ศุกร์ เวลา 18.00-19.00 น. ทางช่อง 8 กดเลข 27 ค่ะ.
หนุ่ม ฟลุค-จิระ และ สาว ยีน-เกวลิน สองพระนางจากละครเรื่อง มณีนาคา ตัวแทน นาคินจากฝั่งไทย ว่าเนื้อเรื่องเข้มข้นเกิดคาด แถมซีจีก็จัดเต็มไม่จกตา ถูกจริตแฟนช่อง 8 แน่นอน
นาคิน แค้นรักนางอสรพิษ,ฟลุค จิระ,นิยาย,ละคร,ยีน เกวลิน